Mihail Lesin

Mihail Lesin (11. heinäkuuta 1958 Moskova – 5. marraskuuta 2015 Washington, DC) oli venäläinen poliitikko ja Vladimir Putinin neuvonantaja. Hän oli RT-uutispalvelun (entinen Russia Today) perustaja. Lesin toimi mediaministerinä 1999–2004 ja Venäjän presidentin neuvonantajana 2004–2009. Vuonna 2013 hän nousi Gazprom-Median johtoon.

Lesin riitautui Gazprom-Median omistaman Eho Moskvy -radioaseman johdon kanssa, kun hän yritti estää oppositiovaikuttaja Aleksei Navalnyin haastattelun julkaisun. Asema kuitenkin julkaisi haastattelun ja Lesin erosi myöhemmin mediayhtiön johdosta.

Lesin löydettiin kuolleena hotellihuoneesta Washingtonista 5. marraskuuta 2015. Venäläisten tiedotusvälineiden mukaan kuolinsyy on sydänkohtaus. Maaliskuussa 2016 Washingtonin kuolinsyytutkija ja poliisi kuitenkin kertoivat kuolinsyyksi pahoinpitelystä aiheutuneet päävammat.

Lähteet 

Venäläiset poliitikot
Venäjän ministerit
Venäläiset yritysjohtajat
Vuonna 1958 syntyneet
Vuonna 2015 kuolleet